  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Быдэн кык эндоскопической стойкаос Дэри ёрос но Сарапул кар эмъяськонниосы вуизы. Тӥрлыкез «Здравоохранение» йӧскалык ӵектос улсын басьтӥзы. Со сярысь Удмуртиысь тазалыкез утёнъя министерстволэн пресс-службаез ивортӥз. Эдоскопъёсын фиброгастроскопия (ФГС), бронхоскопия, колоноскопия но мукет эскеронъёс быдэстыны луоз. Выль тӥрлыкен улӥсьёс эскеронъёсты ӝоггес ортчыны но дырыз дыръя эмъяськыны кутскыны быгатозы. Йӧскалык ӵектос улсын Сарапул кар но Дэри ёрос эмъяськонние озьы ик УЗИ-аппаратъёс басьтӥзы, выль маммограф, флюорограф вуоз на. Тодэ вайытом, 2023-тӥ ар пумозь элькунысь эмъюртъёсы 80-лэсь трос выль тирлык ваёзы. Тегъёс: Тазалык эмъяськонниос тӥрлык Сарапул Дэри Удмуртия  